
ŠAKIŲ RAJONO SAVIVALDYBĖS ADMINISTRACIJOS
GRIŠKABŪDŽIO SENIŪNIJA


2025-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

GRIŠKABŪDŽIO SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

GRIŠKABŪDŽIO SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

	STRATEGINIAI UŽDAVINIAI

Atsižvelgiant į Šakių rajono savivaldybės prioritetines kryptis, Griškabūdžio seniūnijos iškelti uždaviniai:
Šakių rajono savivaldybės administracijos Griškabūdžio seniūnijos uždaviniai:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams; 
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką.

Šakių rajono savivaldybės 2025–2035 metų strateginiame plėtros plane numatyta Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Šakių rajono savivaldybės 2025–2027 metų strateginis veiklos planas parengtas vadovaujantis strateginiame plėtros plane nustatytais tikslais, uždaviniais ir priemonėmis. Strateginio veiklos plano uždavinių pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. 

2025 M.  STRATEGINIUS UŽDAVINIUS ĮGYVENDINANČIOS PROGRAMOS 

Šakių rajono savivaldybės administracijos Griškabūdžio seniūnija, vykdydama savo veiklą, prisidėjo prie Šakių rajono savivaldybės 2025–2027 metų strateginio veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (kodas 001);
2. Švietimo, sporto ir kultūros puoselėjimo programa (kodas 002);
3. Sveikatos stiprinimo ir socialinės integracijos didinimo programa (kodas 003);
4. Valdymo programa (kodas 004).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

2025 m. Griškabūdžio seniūnijos numatytos ir vykdomos funkcijos vadovaujantis patvirtintu seniūnijos 2025 metų veiklos planu įgyvendinama:
Griškabūdžio seniūnijos pagrindinis tikslas 2025 m. – gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendino Griškabūdžio seniūnijos 2025 metų strateginio veiklos plano programoje iškeltą tikslą, vykdė savarankiškas ir deleguotas funkcijas, seniūnijos gyventojai buvo aptarnaujami laiku ir kokybiškai, jiems buvo suteikta reikalinga informacija, išduotos pažymos ir kiti reikalingi dokumentai, suteikta reikalinga socialinė pagalba, įstatymų nustatyta tvarka atlikti notariniai veiksmai, organizuotos gyventojų ir bendruomenių sueigos, vykdyta kultūros-istorijos paminklų priežiūra, gerinta vietinės reikšmės kelių būklė. Siekta efektyviai išnaudoti visus esamus rezervus nedarbui mažinti. Nustatyta tvarka seniūnija teikė valstybės ir savivaldybės institucijoms statistines žinias ir ataskaitas, atliko kitas tarybos sprendimu, mero potvarkiu ar administracijos direktoriaus įsakymu deleguotas funkcijas. Buvo kuriama saugi ir švari aplinka bendruomenės nariams ir seniūnijos svečiams.
Seniūnijoje, 2025 m. sausio 1 d. duomenimis, gyveno 2032 gyventojai ir 10 įrašyti į GVN apskaitą. Seniūnijoje įgyvendinta DVS sistema ir visi dokumentai buvo registruojami ir siunčiami naudojantis DVS sistema. 2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, seniūnija yra suskirstyta į 5 seniūnaitijas: Griškabūdžio, Degutinės, Bliuviškių, Paluobių, Patašinės.

APIE SENIŪNIJĄ

	1.
	Seniūnijos plotas
	ha
	14547

	2.
	Bendras kelių ir gatvių ilgis
	km
	100,55

	3.
	Atliekų tvarkymo darbai
	t
	85

	4.
	Šienaujamų, prižiūrimų pakelių
	km
	170

	5.
	Gatvių apšvietimas tamsiu paros metu
	val.
	2670

	6.
	Kapinių teritorijų plotas
	ha
	2,4

	7.
	Aptarnaujamų šviestuvų skaičius
	sk.
	550

	8.
	Seniūnijos prižiūrimų želdinių ir  priskirtos visuomenės poreikiams  teritorijos  plotas, 
	ha
	8,23

	9.
	Prižiūrimų kelių ilgis
	km
	100,55

	10.
	Socialinio būsto remontas
	vnt.
	1

	11.
	Socialiai remtinų asmenų skaičius
	vnt.
	248

	12.
	Mokinių pavėžėjimas km per metus
	km
	8200



GRIŠKABŪDŽIO SENIŪNIJOS 2025 METŲ VEIKLOS PLANO
ĮGYVENDINIMO APŽVALGA

Įgyvendinant Griškabūdžio seniūnijos 2025 metų veiklos planą buvo siekiama prisidėti prie Šakių rajono savivaldybės 2025–2035 metų strateginiame plėtros plane numatytų tikslų įgyvendinimo:
Griškabūdžio seniūnija 2025 m. įgyvendino: 
• Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę 2025 m. pagal poreikį buvo tvarkomi 100,55 km ilgio žvyruoti seniūnijos keliai, nupirkta apie 1666 m³ žvyro. Suremontuoti probleminiai kelio ruožai. Sniegas valytas seniūnijos teritorijoje esančiuose keliuose ir gyvenviečių gatvėse buvo atliekamas pagal poreikį. Buvo vykdomas asfalto duobių gatvėse remontas. 
• Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkotvarkos ir atliekų tvarkymo sistemos gerinimas“.
Įgyvendinant 2025 m. šias priemones buvo vykdomas intensyvus Griškabūdžio miestelio gatvių, piliakalnių, pakelių, takų tvarkymas, šaligatvių ir vietinės reikšmės kelių pakraščių priežiūra, pjaunama parke žolė, genėjami medžiai, prižiūrimi želdiniai. Įgyvendinant veiklą „Aplinkotvarkos darbai Griškabūdžio seniūnijoje“, buvo surinkta 80 tonų šiukšlių, buvo pagerintas apšvietimas seniūnijos teritorijoje. Seniūnijos teritorijoje buvo atlikti šaligatvių, gatvių priežiūros ir valymo darbai. Želdinių plotai buvo prižiūrimi ir tvarkomi pagal poreikį. Nupirkta želdinių viešųjų erdvių puošimui. Buvo vykdyta seniūnijos 2 veikiančių ir 11 neveikiančių kapinių, kitų saugomų bei turinčių išliekamąją vertę objektų tvarkymo pagalbiniai darbai, teritorijų aplink visuomeninius pastatus priežiūra, šaligatvių ir gatvių pakraščių priežiūra. Seniūnijoje buvo prižiūrėtos ir plėtotos viešosios erdvės. Buvo nupirktas traktoriukas-žoliapjovė. Griškabūdžio mstl. atnaujintos 4 vaizdo stebėjimo kameros, įrengtas naujas vėliavos stovas prie seniūnijos administracinio pastato, nudažytos socialinio paslaugų dienos centro 2 lauko sienos, seniūnijos dirbtuvėse įrengti 1 garažo vartai, pakeista 12 langų, pastatyti 3 biotualetai: prie Griškabūdžio, Paluobių civilinių kapinių ir prie seniūnijos dirbtuvių. Buvo nuimta gatvėse 18 vnt. apšvietimo gelžbetoninių atramų. Įrengta Birštono ir Skrynupių gatvėse 2  vandens nuleistuvai. Seniūnijos gatvėse buvo naujai pakabinta 80 vnt. LED šviestuvų. Buvo atnaujinta Griškabūdžio civilinių kapinių tvora. Aptvertos neveikiančios Katilių kaimo kapinės. Buvo padengta asfalto druožlių sluoksniu Patašinės gyvenvietėje Šukėtų gatvė 200 m. ir Griškabūdžio mstl. Kampinių g. 100 m. Buvo nuimta 8,5 km. pakelėse kelių briaunų. Griškabūdžio mstl. Skrynupių gatvėje išvalyta 35 m. griovio dalis kur tyvuliavo vanduo ir augo krūmai. Iškirsti ir susmulkinti 2 km. pakelių krūmų Galinių, Katilių, Griškabūdžio ir Rygiškių kaimuose. Buvo mokamas darbo užmokestis ir socialinis draudimas aplinkos priežiūros darbuotojams.
[bookmark: _Hlk130471971]• Šakių rajono savivaldybės 2025–2027 metų strateginio veiklos plano programos uždavinio „Mažinti socialinės dezintegracijos ir skurdo prielaidas“ ir priemonę „Užtikrinti finansinės pagalbos teikimą Griškabūdžio seniūnijos gyventojams (išmokos mokėjimams ir kt.)“. Buvo teikiama reikalinga socialinė pagalba 13 vienišų, 18 turintiems nuolatinės priežiūros ir 11 turintiems specialiųjų nuolatinės slaugos poreikius asmenims. Buvo skirtos transporto išlaidos socialiai remtinų šeimų, turinčių negalią, gyventojų lankymui. Pagal poreikį asmenys buvo aprūpinami techninės pagalbos priemonėmis, asmenims, kurie atliko visuomenei naudingą veiklą, buvo perkamos darbo priemonės. Atsižvelgiant į poreikį buvo išmokėtos vienkartinės socialinės pašalpos. Suremontuotas 1 socialinis būstas.
[bookmark: _Hlk195022335]• Šakių rajono savivaldybės 2025–2027 metų strateginio veiklos plano programos – uždavinio „Didinti švietimo paslaugų prieinamumą“ ir priemonę „Ugdymo įstaigų pasiekiamumo gerinimas“ buvo vykdomas mokinių pavėžėjimas iki mokymo įstaigos Griškabūdžio seniūnijos autobusu.
• Šakių rajono savivaldybės strateginio 2025–2027 metų veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Savivaldybės gyventojų užimtumo skatinimas“ buvo įdarbinti 2 seniūnijos gyventojai. 
• Šakių rajono savivaldybės strateginio 2025–2027 metų veiklos plano programos Kodas 004 „Valdymo programa uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“ buvo vykdomos seniūnijos išlaidos transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui ir remontui. Buvo sutvarkytas seniūnijos administracinio pastato vidaus išorinių sienų šiltinimas, atliktas  salės, kabinetų grindų dangos keitimas, sumontuota 13 naujų radiatorių, atliktas sanitarinio mazgo remontas.  
• Šakių rajono savivaldybės strateginio 2025–2027 metų veiklos plano programos Kodas 004 „Valdymo programa seniūnijos uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas“. Įgyvendinant šią priemonę buvo dirbama su gyvenamosios vietos deklaravimo sistema (GVDS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Įgyvendinant šią priemonę buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduoti leidimai laidoti. Išduotos rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat buvo vykdomos gyvenamosios vietos deklaravimo funkcijos: faktinę gyvenamąją vietą patvirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Atlikti notariniai veiksmai, sudaryti testamentai.
Įgyvendino 2025 metų veiklos planą bei tikslą buvo užtikrintas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija savalaikiai planavo ir efektyviai naudojo finansinius, žmogiškuosius bei materialinius išteklius, apibendrino statistinius praeitų metų veiklos duomenis ir pateikė juos ataskaitoje seniūnijos gyventojams, bendruomenėms ir administracijos direktoriui.
Seniūnijos funkcijos 2025 m.:
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo rengiant ir įgyvendinant gyventojų užimtumo programas seniūnijos aptarnaujamoje situacijoje;
· organizavo užimtumo didinimo ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· buvo išduoti leidimai laidoti;
· buvo tikrinama informacija, norint gauti saugotinų medžių ir krūmų kirtimo, persodinimo ar kitokio pašalinimo, genėjimo leidimus;
· buvo atlikti notariniai veiksmai;
· buvo išduotos pažymos ir kiti reikalingi dokumentai;
· buvo tvarkomos būsto šildymo išlaidų kompensacijos ir paramos labiausiai skurstantiems asmenims;
· buvo sutvarkyti archyviniai duomenys.
Įgyvendino Griškabūdžio seniūnijos 2025 metų veiklos planą bei uždavinius ir tikslus, vykdė savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Suteikta reikalinga informacija, išduotos pažymos, suteikta reikalinga socialinė pagalba, deklaruota gyvenamoji vieta ir kitos funkcijos. Kurta saugi ir švari aplinka bendruomenės nariams, seniūnijos svečiams.



Seniūnas                                                                                                        Saulius Naumavičius
